คลังสู้โอมิครอน ยังดันเศรษฐกิจ 65 โต 4%
รมว.คลัง เดินหน้าสู้โอมิครอน ยังดันเศรษฐกิจ 65 โต 4%วอนประชาชนอย่าหย่อนยาน
27 ธ.ค. 2564

นายอาคม เติมพิทยาไพสิฐ รมว.การคลัง เปิดเผยว่า เศรษฐกิจไทยในปี 2565 มีแนวโน้มดีขึ้น และมั่นใจจะเติบโตได้ถึง 4% จากการส่งออกและการลงทุนที่ยังขยายตีว และมาตรการกระตุ้นการใช้จ่ายของภาครัฐ ทั้งช้อปดีมีคืน และมาตรการคนละครึ่ง รวมถึงการผ่อนคลายมาตรการต่าง ๆของภาครัฐขณะที่การแพร่ระบาดของโควิด-19 โอมิครอน ยังต้องติดตามใกล้ชิด โดยขอให้พี่น้องประชาชนยังคงสวมหน้ากาก เว้นระยะห่างทางสังคมอยู่เสมอ โดยรัฐบาลอยากดูแลทั้งด้านเศรษฐกิจ และด้านสุขภาพ“ในปีหน้าแม้การท่องเที่ยวจะยังไม่กลับมาเท่าปี 2562 ที่มีนักท่องเที่ยว 40 ล้านคน เพราะมันต้องใช้เวลา เราจึงต้องสร้างการเติบโตจากภายในประเทศ โดยเฉพาะเศรษฐกิจต่างจังหวัด หรือ ชายแดน ” นายอาคม กล่าวสำหรับเศรษฐกิจไทยในปี 2565 จะมุ่งสู่เศรษฐกิจฐานราก โดยจะมีสถาบันการเงินเฉพาะกิจของรัฐให้การสนับสนุน เช่น โครงการของธนาคารออมสิน ในโครงการสร้างงาน สร้างอาชีพ ซึ่งสอดคล้องกับเป้าหมายของรัฐบาล ที่เน้นย้ำว่าต้องช่วยเหลือพี่น้องประชาชน ฐานราก มีงาน มีอาชีพ มีรายได้